**Molėtų rajono savivaldybės taryba**

**SPRENDIMAS**

**DĖL RINKOS PATAISOS KOEFICIENTO, TAIKOMO MOLĖTŲ RAJONO SAVIVALDYBĖS BŪSTO (IŠSKYRUS SOCIALINĮ BŪSTĄ) NUOMOS MOKESČIUI APSKAIČIUOTI, NUSTATYMO**

2022 m. vasario    d. Nr. B68-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 20 straipsnio 10 dalimi, Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“, 6 punktu,

Molėtų rajono savivaldybės taryba nusprendžia:

1. Nustatyti rinkos pataisos koeficientą, taikomą Molėtų rajono savivaldybės būsto (išskyrus socialinį būstą) nuomos mokesčiui apskaičiuoti, R = 5.
2. Nustatyti rinkos pataisos koeficientą, taikomą Molėtų rajono savivaldybės būsto (išskyrus socialinį būstą) nuomos mokesčiui apskaičiuoti, R = 1,2:
	1. nuomojamo asmeniui, kuriam iki senatvės pensijos amžiaus sukakties yra likę 5 ar mažiau metų, ar kitam asmeniui, kuris yra be šeimos;
	2. nuomojamo asmeniui, kuris yra neįgalusis, ar šeimai, kurioje yra neįgaliųjų;
	3. nuomojamo šeimai, auginančiai tris ar daugiau vaikų ir (ar) vaikų, kuriems nustatyta nuolatinė globa (rūpyba);
	4. nuomojamo šeimai, kurioje motina arba tėvas, globėjas (rūpintojas) vienas augina vieną ar daugiau vaikų ir (arba) vaiką (vaikus), kuriam (kuriems) nustatyta nuolatinė globa (rūpyba);
	5. nuomojamo reabilituotiems politiniams kaliniams, tremtiniams ar jų našlėms (našliams) ir jų vaikams;
	6. nuomojamo senatvės pensijos amžiaus sulaukusiam asmeniui (kai nėra daugiau tame būste deklaravusių gyvenamąją vietą asmenų);
	7. nuomojamo pirmus metus nuo Molėtų rajono savivaldybės būsto nuomos sutarties sudarymo.
3. Pripažinti netekusiu galios Molėtų rajono savivaldybės tarybos 2021 m. birželio 30 d. sprendimą Nr. B1-174 „Dėl rinkos pataisos koeficiento, taikomo Molėtų rajono savivaldybės būsto (išskyrus socialinį būstą) nuomos mokesčiui apskaičiuoti, nustatymo“.

Savivaldybės meras